Germaniyaning Baden-Vyurtemberg federal yerida falokatga uchragan yengil motorli samolyot uchuvchisi yordam kelishini kutib 12 soat davomida daraxtda o‘tirdi, deb xabar bermoqda Focus nashri. Uchuvchi 15 avgust kechki payt Shvebish-Gmyund shahri atrofida favqulodda qo‘nishni amalga oshirgan. Uning samolyoti daraxtlarga ilinib qolgan. Qutqaruvchilar 59 yoshli uchuvchiga yordamga 16 avgust ertalabki paytgina yetib kelishgan. Uchuvchi 25 metr balandlikda samolyoti kabinasida deyarli 13 soat vaqt o‘tkazgan. Ma’lum qilinishicha, uchuvchi jabr ko‘rmagan, biroq ehtiyot chorasi sifatida shifoxonaga olib borilgan. "Uning ahvoli bunday sharoitlar uchun me’yorida", deb ma’lum qildi mahalliy politsiya vakili. Erkakni qutqarishda 60 dan ko‘proq odam ishtirok etgan, ular orasida o‘t o‘chirish xizmati, politsiya, tez yordam xodimlari bo‘lgan. Falokat sabablari aniqlashtirilmoqda.